גלעד כהנא

גלעד כהנא (נולד ב-1 בספטמבר 1970) הוא זמר, פזמונאי, משורר, שחקן, קומיקאי, סופר ומגיש ישראלי. הוא סולן ופזמונאי להקת הרוק "ג'ירפות". גלעד כהנא נולד במקסיקו להורים ישראלים שהיו שם בשליחות באותה תקופה. בגיל תשע שבה משפחתו לישראל עמו, והוא גדל בתל אביב. בשנת 1992 הקים את להקתו "ג'ירפות" יחד עם יאיר קז, בעת שירותם בצה"ל כמש"ק חינוך בתותחנים. בשנת 1999 הוציאה הלהקה את אלבום הבכורה שלה "משוחח עם כסא". בשנת 2000, לאחר שהפסיקה הלהקה את פעילותה, הוציא כהנא אלבום סולו ראשון בשם "שכחתי איך לאכול", שאותו הפיק והקליט בעצמו. בסוף שנת 2002 חזרו "ג'ירפות" להופיע ויצאו לסיבוב הופעות ברחבי ישראל. בשנת 2004 הוציא אלבום סולו שני באנגלית בשם "The Promised Landing" וכן את האלבום האינסטרומנטלי "360". בשנת 2006 הוציא כהנא יחד עם "ג'ירפות" אלבום נוסף בשם "גג" שזכה לביקורות חיוביות ולהצלחה מסחרית כשהגיע למעמד אלבום זהב. בשנת 2009 הוציא כהנא ספר שירים בשם "מנוף מצביע אל הים", וכן אלבום באנגלית שנקרא "The Walking Man". שירי הספר והאלבום מבוססים על הליכות אינסופיות שכהנא ערך לאורכה ולרוחבה של תל אביב. בשנת 2010 יצא אלבומה השלישי של להקת ג'ירפות, "אין כניסה לפילים". בספטמבר 2011 הוציא אלבום חדש "Bad love" תחת השם The Walking Man. האלבום, שהושר כולו בשפה האנגלית, הופץ תחילה כאלבום מתנה לקוראי "עכבר העיר" שם מפרסם כהנא טור אישי שבועי. לאורך האלבום שרה הזמרת נינט טייב לצד גלעד כהנא. בשנת 2013 יצא אלבומה הרביעי של להקת ג'ירפות, "צריך לסגור הכל". לאחר מכן החל לעבוד עם תמיר מוסקט על אלבום משותף, תחת השם "לא כוחות". הסינגל הראשון שהוציאו השניים תחת שם זה במאי 2013 נקרא "אני לא מאושר". לאחר מכן יצאו הסינגלים "להתבונן בך" (שלווה בקליפ בכיכובה של ליאת הר לב) ו"נדל"ן" (בהשתתפות מארינה מקסימיליאן), והאלבום המלא יצא במרץ 2014. בנובמבר 2015 הוציא אלבום סולו חדש, "אפריקה שלי", בעקבותיו זכה בפרס לנדאו לאמנויות הבמה. בשנת 2017 יצא אלבומה החמישי של להקת ג'ירפות, "מי שלא חולם, כועס". במקביל לקריירת הסולו ולפעילותו בלהקת "ג'ירפות", כתב כהנא מספר שירים לזמרים אחרים. בין היתר כתב את השירים "הצגה יומית" ליוני בלוך, "עכשיו מחר" לדויד ברוזה, "שוב אני לבד" ו"הזאב והאיילה" לאביתר בנאי, "מערבולת של חול" ללהקת הדג נחש, "כפפת זכוכית" לרונית שחר, "לובסטר" לברי סחרוף ובלקן ביט בוקס, ומספר שירים לאלבומו של ארקדי דוכין "חלומות למבוגרים". באלבומו של דודו טסה "הגולה" כתבו כהנא וטסה במשותף את המילים לרוב השירים. השניים כתבו יחד גם את שירה של יובל דיין "אל תאמר". כהנא זוכה להכרה בזירת הרוק המקומית כזמר בעל נוכחות בולטת ועמדה ביקורתית כנגד הממסד השמרן. בראיונות שונים הדגיש את הערכתו למאיר אריאל ואף הושווה לאריאל על ידי מבקרים שונים. בפברואר 2022 הוציא עם המפיק והמוזיקאי גיא מוזס את השיר "תראי אותי", סינגל ראשון מתוך אלבום משותף של השניים. על האלבום אמר כהנא שהוא ”עוסק כמעט בלעדית במערכות יחסים. אם אתה עושה יצירה שהמנוע שלה הוא אותנטי אז היא מנצחת הכול. את הצביעות רק חוש הומור יכול לנצח”. ב-2010 השתתף כאורח בתוכנית האירוח של רוני קובן "24 שעות עם..." בערוץ 8. ב-2010 בסמוך ליציאת האלבום דאז, יצא גם הסרט התיעודי "ראיתי ג'ירפות בהודו", בו תועד כהנא יחד עם שאר חברי הלהקה במסע הופעות בהודו, אשר השתבש בעקבות פיגועי הטרור במומבאי בסוף שנת 2008. בשנת 2015 קיבל כהנא תפקיד ראשי בסרט "סיפור על אהבה וחושך" בבימויה של נטלי פורטמן, המבוסס על ספרו של עמוס עוז, וגילם את דמותו של אריה קלוזנר (אביו של עמוס עוז). בשנת 2016 החל לשחק בסדרה של yes "האחיות המוצלחות שלי", בתפקיד ספי. בשנת 2018 יצא לאקרנים בישראל סרט הקולנוע של יבגני רומן, "האיש שבקיר", בו גילם כהנא תפקיד ראשי. הסרט צולם במשך שישה ימים בלבד בשנת 2015. בנוסף ב-2018 גילם את איתן בסדרה "ככה זה" שב-yes. באוקטובר 2018 כהנא שפט בתוכנית הריאליטי המוזיקלית של רשת 13, "The Four". בשנת 2021 השתתף כהנא פרסומת לחברת כלל ביטוח, יחד עם אייל קיציס, תוך שהוא שר גרסה של השיר "וואו" המותאמת לפרסומת, ובאותה שנה שיחק כהנא את האח של השטן בסדרת הנוער "האחיין שלי בנץ". בדצמבר 2022 החל להשתתף באופן קבוע בתוכנית האירוח הסאטירית "מה שתגידו" של כאן 11. כהנא יוצר קולאז'ים, הציג במוזיאון ינקו דאדא בתערוכה 'תגידי, זה אמנות?', בגלריה סוזי את תערוכתו 'פרה מורטום', ב'צבע טרי 8' בתערוכה 'גבולות בטוחים, יחד עם אלעד קופלר, במאי 2018 תערוכת יחיד בגלריה חזי כהן בתערוכה 'לכרות שמיים', בספטמבר 2019 בתערוכה 'בפעם אחרת' יחד עם אלעד קופלר, תערוכת היחיד 'יציאה מן הבונקר' בגלריה מאיה ביוני 2020, בתערוכה המשותפת "תהליך" במכון המים, הגלריה העירונית גבעתיים. כהנא יוצר באמנות פלסטית. ביוני 2020, תערוכת קולאז'ים שיצר מכריכות ספרים נבחרה להופיע בגלריית מאיה בתל אביב. בנוסף ייצר את הקולאז'ים בעטיפות האלבומים: גג (2006), צריך לסגור הכל (2013), מי שלא חולם כועס (2017) וכריכות הספרים: פיסוק של נעלמים ומנוף מצביע אל הים. בשנת 2003 פרסם כהנא ספר ביכורים בשם "תכנון להתאוששות מאסון", הכולל 35 סיפורים העוסקים בעולם שלאחר אסון גדול. ב-2011 כהנא פרסם טור אישי שבועי ב"עכבר העיר". ב-2017 התחיל לשדר תוכנית רדיו שבועית בשם "חתירה אל ההווה" בתחנת "כאן תרבות" של תאגיד השידור הישראלי. כהנא היה נשוי לשחקנית טל ליפשיץ ואב לשתי בנות. משוחח עם כסא (עם ג'ירפות), 1999 שכחתי איך לאכול, 2000 The Promised Landing‏, 2004 360, 2004 גג (עם ג'ירפות), 2006 The Walking Man‏, 2009 אין כניסה לפילים (עם ג'ירפות), 2010 Bad Love‏ (תחת השם The Walking Man)‏, 2011 צריך לסגור הכל (עם ג'ירפות), 2013 לא כוחות (עם תמיר מוסקט), 2014 אפריקה שלי, 2015 מי שלא חולם, כועס (עם ג'ירפות), 2017 אני לא מפה (עם גיא מוזס), 2022 תכנון להתאוששות מאסון, הוצאת כתר, 2003 מנוף מצביע אל הים, הוצאת הקיבוץ המאוחד, 2009 פיסוק של נעלמים, הוצאת אבן חושן, 2013 מדיה וקבצים בנושא גלעד כהנא בוויקישיתוף חתירה אל ההווה עם גלעד כהנא, 12 בדצמבר 2018 אתר האינטרנט הרשמי של גלעד כהנא גלעד כהנא, ברשת החברתית פייסבוק גלעד כהנא, במיזם "אישים" לתיעוד היצירה הישראלית גלעד כהנא, במסד הנתונים הקולנועיים IMDb (באנגלית) גלעד כהנא, באתר "אידיבי", מאגר הידע העברי לקולנוע ישראלי ועולמי גלעד כהנא, באתר Rotten Tomatoes (באנגלית) גלעד כהנא, במסד הנתונים הקולנועיים KinoPoisk (ברוסית) גלעד כהנא, באתר שירונט גלעד כהנא, באתר ספוטיפיי גלעד כהנא, באתר MusicBrainz (באנגלית) גלעד כהנא, באתר Discogs (באנגלית) גלעד כהנא, דף שער בספרייה הלאומית גלעד כהנא, באתר MOOMA (בארכיון האינטרנט) רשימת הפרסומים של גלעד כהנא, בקטלוג הספרייה הלאומית פיסוק של נעלמים, באתר הוצאת אבן חושן, לקט פרסומים גלעד כהנא, במיזם "סופרים קוראים" של המרכז לספריות וספרות בישראל עכבר העיר אונליין, להשתין, לצלם ולשלוח לדמיאן הירסט, באתר הארץ, 7 במאי 2008 נויה כוכבי, עכבר העיר אונליין, חי כדי לשתות ולנגן, באתר הארץ, 9 בספטמבר 2008 אור ברנע, ג'ירפה משוטטת ברחובות, באתר ynet, 17 בפברואר 2009 סנונית ליס, גלעד כהנא פותח חלון, באתר nana10‏, 10 במרץ 2009 נטע אלכסנדר, עכבר העיר אונליין, "אינטרנט זה כמו לסביות - זה תמיד עובד", באתר הארץ, 14 במרץ 2009 שירים של גלעד כהנא וכן חיים גורי ודוד אבידן, הבתים שנכתבו ליד הים, באתר הארץ, 8 באפריל 2009 גלעד כהנא, המספרה היא אקוואריום, באתר ynet, 18 ביוני 2009 ספר שנכתב כתופעת לוואי של התפעמות, באתר nrg‏, 25 ביוני 2009 תימורה לסינגר, איך הולך גבר?, באתר ynet, 6 ביולי 2009 רועי פודים, כהניזם, באתר ynet, 4 באוגוסט 2009 שירי לב ארי, ‏מנוף מחוף אל חוף, באתר גלובס, 5 באוגוסט 2009 אדם לוין-ארדי, Chaos wrought of effortless charm - ראיון באנגלית עם גלעד כהנא, באתר ג'רוזלם פוסט, 13 בספטמבר 2010 מאור בוכניק, ‏"הייתי רוצה להחזיר את ההורים שלי לחיים", באתר ‏מאקו‏, 27 במאי 2011 עומר שוברט, עכבר העיר אונליין, גלעד כהנא: "אני לא מכיר אדם יותר שפוי ממני", באתר הארץ, 22 בספטמבר 2011 קובי מידן, ‏"אנשים בלילה" עם גלעד כהנא, באתר iCast‏, 10 באוקטובר 2011 עופר סקר, ים של דמעות: מה קרה לגלעד כהנא?, באתר nrg‏, 10 באוקטובר 2011 אלעד בילו, כהנא צודק? סולן "ג'ירפות" חולם להחשיך לכם את הטלוויזיה, באתר Xnet‏, 23 במרץ 2013 יותם שווימר, גלעד כהנא: "אני כותב מתוך הפרעות קשב", באתר ynet, 19 בינואר 2014 עמי פרידמן, "אני מחבק את עמוס עוז, והוא הבן שלי", באתר ynet, 3 בספטמבר 2015 נדן פלדמן, סקס סמים וסטארט-אפים: למה גלעד כהנא זקוק למתכנת כדי להצליח?, באתר TheMarker‏, 18 בספטמבר 2015 ynet, מה הקשר בין גלעד כהנא ל"פרוזן"?, באתר ynet, 26 בנובמבר 2015 רותי זוארץ, ‏"אני סרבן של ייאוש": לרגל יציאת אלבומו גלעד כהנא חושף את מעיין היצירה שלו, באתר מעריב אונליין, 29 בנובמבר 2015 בן שלו, מה גלעד כהנא מחפש באפריקה, באתר הארץ, 9 באוגוסט 2015 נדב מנוחין‏, האלבום החדש של גלעד כהנא הוא הטוב ביותר שלו, באתר וואלה, 4 בדצמבר 2015 בלי פילטר: שיחה אישית עם גלעד כהנא, באתר וואלה, 10 בדצמבר 2015 ליאת רון, ‏"ככל שאתה פחות במיינסטרים, אתה צריך לעבוד הרבה יותר", באתר גלובס, 17 ביוני 2017 יהודה נוריאל, מרוב מכות יש נמלים בידיים, באתר "ידיעות אחרונות", 5 בספטמבר 2017 איתי סגל, כהנא טעה, באתר "ידיעות אחרונות", 11 באוקטובר 2018 שרון רוטר, ‏"בכל פעם כשאני כותב שיר אני מרגיש שזה נס", בעיתון מקור ראשון, 15 בינואר 2019 בן שלו, גלעד כהנא: "עם השנים אני קולט שאני מעריץ את כל מה שהוא לא אני", באתר הארץ, 21 במאי 2019 מפגש עם גלעד כהנא – הופעה שיחה, באתר יוטיוב, 17 באפריל 2023 דודי פטימר, ‏"ג'ירפות" חוזרים לימים הפרועים, לסירובים מחברות התקליטים ולתקופות הקשות, באתר מעריב אונליין, 12 בינואר 2019 יאיר אשכנזי, בין זוכי פרס מפעל הפיס לאמנויות: גלעד כהנא ויותם ראובני, באתר הארץ, 2 בדצמבר 2015 איריס קול, בין הערצה לבוז עצמי, באתר מעריב אונליין, 17 בפברואר 2022, בדיקה אחרונה ב־5 באפריל 2022 וואלה! תרבות‏, מארינה וגם מוקי: אלו ארבעת השופטים של ריאליטי המוזיקה החדש, באתר וואלה, 22 באוגוסט 2018 מה שתגידו, באתר כאן 11 דודי פטימר, ‏"מה שהציל אותי בחיים, חוץ מאנטיביוטיקה, זו האמנות", באתר מעריב אונליין, 4 ביוני 2020 הפודקאסט חתירה אל ההווה, באתר כאן